AlexejDobrolubov/national_council_slovak_2010 huggingface dataset:
35. schôdza NR SR - 13.deň - B. popoludní
Dátum: 2025-06-16
Poslanec: Jaurová, Zora (PS)
Druh vystúpenia: Vystúpenie s faktickou poznámkou

70. Ďakujem, pán predsedajúci. Ďakujem aj za všetky faktické poznámky a skúsim to tak zhrnúť, že to, čo som sa ja pokúšala aj v tých 20-tich minútach svojho prejavu povedať je, že od rána tu počúvame to, že treba zmeniť Ústavu Slovenskej republiky, aby chránila národnú identitu Slovákov pred ťažko povedať čím, lebo to tu nepadlo pred čím vlastne. A ja sa pýtam, keď chceme chrániť národnú identitu, tak poďme sa rozprávať o tom, čo tá národná identita je. A ja som vyzývala kolegov, aj kolegu Podmanického, ktorý tu nie je, aby sme teda o tomto diskutovali. Lebo ja považujem toto za oveľa dôležitejšiu debatu ako tieto prestrelky o dvoch pohlaviach. Tak poďme sa naozaj, kolegovia, baviť o tom, čo vnímame, že je národná identita Slovákov. Lebo to tu nezaznelo. S výnimkou pána Barteka, pre toho je národná identita dve pohlavia. No, to je troška problém, lebo to neviem, ako nás odlišuje od akéhokoľvek iného národu, ale v poriadku, však každý to má nejako zadefinované. Len tu sa bavíme o ústave. Tu sa bavíme o dokumente, ktorý má byť spoločný všetkým ľuďom na Slovensku. Tak si to poďme povedať, poďme o tomto diskutovať. Využijeme zmysluplne celý tento deň a možno sa na konci dňa dopracujeme k niečomu, čo preklenie tie priepasti v spoločnosti, čo preklenie tú polarizáciu, lebo sa dohodneme na niečom, čo máme všetci spoločné. Bohužiaľ, zatiaľ sa tá diskusia takto nevyvíja, ale budem veľmi rada, keď mi ktokoľvek z koalície na túto... (Prerušenie vystúpenia časomerom.)
35. schôdza NR SR - 13.deň - B. popoludní
Dátum: 2025-06-16
Poslanec: Jaurová, Zora (PS)
Druh vystúpenia: Vystúpenie s faktickou poznámkou

26. Ďakujem, pán predsedajúci. Pán poslanec Matovič, no ja som vás pozorne počúvala, a síce ste teda, ako zvyknete, väčšinu času hovorili o niečom úplne inom ako je tento návrh novely ústavy, ale som z toho vášho prejavu trocha zmätená, lebo ja som si myslela, že tu rokujeme o novele ústavy z dielne SMER-u, a teda teraz už aj KDH, ale mne to tak znelo, ako keby vlastne sme rokovali o zmene ústavy z dielne OĽANO. A to ma trocha potom zaráža. Prečo, keď je to niečo s čím tak bytostne súhlasíte, prečo vaši poslanci za to nebudú hlasovať? A keď sa tu tak veľa hovorí o tom, kto koho vykosťuje, tak mne sa zdá, že v skutočnosti ten Robert Fico vykosťuje vás, pretože vy by ste za to veľmi chceli hlasovať, ale nemôžte hlasovať za niečo, čo navrhol SMER. Ale robíte to spôsobom sebe vlastným. Viete, ako je tá rozprávka, ani oblečený, ani vyzlečený, že síce za to vy nebudete hlasovať, ale dvaja vaši poslanci pomôžu tú novelu ústavy schváliť. A to nie je prvýkrát, lebo pamätáme sa v minulosti, že síce OĽANO bolo vždy najväčším bojovníkom proti Robertovi Ficovi, ale keď bolo treba schváliť trestné stíhanie, tak jedna vaša poslankyňa náhodou nehlasovala. Čiže, viete, rozhodnite sa, lebo v tejto ústave nie je problém nejaký hodnotový set jednej alebo druhej strany. Problém tejto novely ústavy je, že je proti nášmu členstvu v Európskej únii, že keby sme takú ústavu mali, tak nás do Európskej únie nikdy nevezmú. Tak sa rozhodnite, či chcete s Robertom Ficom byť za to, aby sme neboli súčasťou Európskej únie alebo chcete byť na demokratickej strane. Ďakujem.
39. schôdza NR SR - 10.deň - B. popoludní
Dátum: 2025-09-24
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Pravdu si povedal, hovorme kým môžme, pretože koaliční poslanci prišli neobvykle do práce a vyzerá, že chcú niečo odhlasovať. Tak, lebo tie argumenty a fakty, ktoré neustále vychádzajú na povrch, tak to je normálne že nekonečná lavína a môžeme si z nej vyberať. Ja poviem pár, čo sa stalo za posledných 24 hodín. Látky nakúpené pre armádu za 37 mil. eur, Šimkovičová na výlete v Amerike za desiatky tisíc eur, zatiaľ čo tam letel poloprázdny špeciál s Petrom Pellegrinim, ktorý on nevedel ani čo tam ide tá Šimkovičová robiť. Je úplne dezorganizácia, to sú tí, ktorí sľubovali odbornosť a ako to bude všetko šľapať ako švajčiarske hodinky. Samosprávy hovoria, že prídu o 534 mil. eur vďaka tejto konsolidácii. Ja si pamätám, že donekonečna to omieľala vládna koalícia ako my sme pripravili samosprávy o 700 mil. euru a dali sme ich rodinám vo forme 200 eur na dieťa. No tak vy beriete samosprávam 534 mil. eur v tejto konsolidácii a pekne porozprávajte kde tie stovky miliónov eur skončia. Lebo ja vám garantujem, že neskončia v rodinách, ani v rodinných prídavkoch, ani u tých detí, ani u dôchodcov, nikde. Tieto peniaze skončia vo vašom bezbrehom plytvaní. A taktiež vyšli dva články. Jeden rozhovor so šéfom Rady pre rozpočtovú zodpovednosť, ktorý hovoril, že za Matovičovej vlády sa podaril husársky kúsok kedy naplnil pokladnicu peniazmi za 0-percentý úrok a Slovenská republiky ušetrila mimoriadne obrovské zdroje a šetrí ich dodnes vďaka tomu, čo vtedy urobila vtedajšia vláda. A taktiež vyšiel aj iný článok, to dávam do pozornosti, kde je znova potvrdené, že financie rozvrátil SMER medzi rokmi 2016 až 2019 a ich celá bájka o rozvrátených financiách predchádzajúcou vládou je rozbitá na kusy, to je pravda. (Potlesk.)
39. schôdza NR SR - 10.deň - A. dopoludnia
Dátum: 2025-09-24
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

V čase, kedy zdierate národ, tak tuto pani poslankyňa Laššáková v pohode hovorí, že ona sa necíti nejako špeciálne ohodnotená, že ten plat je podľa nej adekvátny, je v poriadku. Poslanec Vážny zo SMER-u hovorí, že ak sa má plat zmraziť jemu, tak by sa mal zmraziť všetkým Slovákom na Slovensku. Ministerka Šimkovičová si lieta v prvej triede po celom svete, za dvadsaťtisíc eur dáva za lístky, aby si užívala tú prvú triedu na úkor občanov a smeje sa im do tváre. Tuto pán Danko hovorí o osemsto miliónoch eur, ktoré sa mali ukradnúť na záchrankovom tendri, Migaľ ten nakladá prezidentovi, nakladá vlastnej vláde, Šalitroš hovorí, že za Matoviča si dôchodcovia kúpili z dvanástich dôchodkov viac ako teraz z trinástich za Fica. Proste táto vláda absolútne je nemožná a nedokáže hospodáriť. A ešte som zabudol, jasné, na Huliaka. Ten ktorý hovorí, že potrebuje obleky a predsa si ich nebude chodiť kupovať do Poľska. A pritom celý národ vyháňate nakupovať do Poľska. Potraviny napríklad, ktoré zdražujú aj keď ste sľubovali, že budú lacnejšie a ešte dvíhate DPH-čku na potraviny, že vás hanba nefackuje. A potom ešte hovoríte o nejakom rozvrátenom rozpočte, pritom všetky dáta ukazujú, že ten rozpočet ste rozvrátili vy... ===== A predsa si ich nebude chodiť kupovať do Poľska. A pritom celý národ vyháňate nakupovať do Poľska potraviny napríklad, ktoré zdražujú, aj keď ste sľubovali že budú lacnejšie a ešte dvíhate DPH na potraviny. Že vás hanba nefackuje. A potom ešte hovoríte o nejakom rozvrátenom rozpočte, pritom všetky dáta ukazujú, že ten rozpočet ste rozvrátili vy a že ho rozvraciate aj teraz. Napríklad, ak ste pozerali, čítali si najnovší rozhovor šéfa Rady pre rozpočtovú zodpovednosť, tak tam to máte číre na bielom a ja vám poviem čo povedal o vláde Igora Matoviča. Vtedy sa tej vláde podaril husársky kúsok zdvojnásobiť likvidnú rezervu štátu za takmer nulové úroky a týmto štát ušetril obrovské množstvo peňazí, tak to tam napríklad nájdete. Ale pán Kamenický, vám sa žiaden husársky kúsok nepodaril. Vy striedate jedno salto mortale s touto ekonomikou za druhým. Normálne že ste sekli po krku úplne všetkých a ničíte ekonomiku pretože ste babrák, bohužiaľ, a žiadne konsolidácia nemusela keby ste to celé nepokazili. (Potlesk.)
39. schôdza NR SR - 9.deň - B. popoludní
Dátum: 2025-09-23
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Odmietam debatu o tom, že by mali mať znižované platy zamestnanci, alebo že by mali živnostníci platiť vyššie odvody, alebo že by malo byť siahané na dôchodcov, pokiaľ tu máme odborárov zamestnávateľov, ktorí dali odporúčania na šetrenie dvoch miliárd na strane štátu, ktorí štrajkujú, ktorí verejne vyzývajú túto krajinu, aby šetrila na sebe a vidíme, že za posledné dva roky narástol rozpočet na strane štátu, o 40 %? Odmietam debatu o ožobračovaní národa, o akejkoľvek skupine, áno, aj o tých dôchodcoch a odporúčam to všetkým aj v opozícii, pretože treba sa pozrieť na to, čo táto vláda robí. Ako hovorila o hazarde, ale hazard nezdanila. Ako hovorila o dani z vojny, ale extrémne ziskový sektor zbrojárov absolútne nezdanili. Ako tu hovorí minister Kamenický a básni tu dva roky o dani z lacnej ruskej ropy a nebol schopný urobiť absolútne nič! A naposledy som ho počul ešte rozprávať, že za to môže kadekto iný. Ja odmietam debatu o ožobračovaní národa, keď táto vláda je absolútne neschopná a ťahá krajinu na koniec všetkých rebríčkov, že sme najchudobnejší národ spomedzi všetkých, že nás predbehli už aj tí Rumuni, že v našom okolí sa všetci majú lepšie, len my nie. A neakceptujem ani debatu o tom brutálnom klamstve ministra Kamenického, ktorý nevidí, že za jeho bačovania bol dvadsiaty prvý najhorší v celej Európskej únii, Matovič s najťažšími krízami bol na ôsmom mieste, v prvej desine, a to ešte ľuďom rozdával obrovské množstvá peňazí, aby ich udržal, aby dokázali bojovať s tými obrovskými krízami a dostal nás na top level medzi všetkými krajinami Európskej únie v hospodárení. A tento babrák nás znova stiahol na 24. miesto z dvadsiatich siedmich, však sme na totálnom konci. Takže ja tu odmietam debatu o akýchkoľvek zásahoch do peňaženiek obyčajných ľudí, zatiaľ čo títo babráci majú dvojnásobné platy a napchávajú vrecká svojim kamarátom. Toto je proste hanba! (Potlesk.)
39. schôdza NR SR - 9.deň - A. dopoludnia
Dátum: 2025-09-23
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Tak toto sa zachcelo vláde Slovenskej republiky. Sudcom dávať špeciálny jubilejný príspevok do výšky jedného platu, kde priemerný plat je 6300 eur. Tak na toto sa peniaze nájdu počas konsolidácie a tu sa ukazuje neschopnosť ministra Kamenického. To všetko sa deje mimo neho, on voči ničomu nedokáže zakročiť. Tu sa dejú oslavy Cyrila a Metoda za 750 000 eur, ďalšie oslavy za 600 000 eur, ďalší deň ministerstva vnútra takmer za milión, tu byty sa predávajú za 2600 eur, ministerka odchádza do Ameriky, kupuje si letenku za 16 000 eur, aby mohla byť business class, aby sa mohla popíjať šampanské, zatiaľ čo zamestnanci idú normálnou turistickou triedou, to áno, to sa všetko deje mimo ministra Kamenického, ktorý všetko potrebuje len zobrať obyčajným ľuďom, že živnostníkom tisícku na budúci rok, zamestnancov ošklbať, dôchodcom zobrať 13. dôchodok zmraziť, rodičovský dôchodok im už zobrali, to áno a poslanci prispejú 220 eur zo svojho 6000-ového platu, čo je totálny výsmech celému národu a ministri s premiérom a s prezidentom podľa toho, čo predložila vláda a čo predložili poslanci koaliční teraz, ešte vôbec nie sú zmrazení a nechcú mať znížené platy. Tak to je odkaz ministra Kamenického, že mu je jedno, že tu sa míňajú peniaze ako po nebohom v tejto krajine, jemu je to celé ukradnuté, lebo ľudia si majú variť džemy a piecť keksy, to je jeho odkaz a oni to majú všetko zaplatiť, pretože oni sú, potrebujú tú rozhadzovať von oknom do Dunaja a peniaze ľudí, zadlžovať krajinu dvojnásobne, zatiaľ ale aby bolo na sudcovské špeciálne odmeny vo výške jedného platu, ktorý je 6300 eur. To je hanba a poslanci SMER-u a HLAS-u, dobre sa zamyslite nad čím idete teraz hlasovať a ako sa postavíte pred národ, ako sa im pozriete do tváre všetkým na ulici, keď idete hlasovať za takéto veci, zatiaľ čo všetkých ošklbete. (Potlesk.)
12. schôdza NR SR - 15.deň - B. popoludní
Dátum: 2024-05-14
Poslanec: Huliak, Rudolf (SNS)
Druh vystúpenia: Vystúpenie s faktickou poznámkou

59. Ďakujem za slovo, pán predsedajúci. Pán Dostál, vidno, že vy ste sa zo Starého Mesta ani nikde nedostal a neviete pochopiť tých ľudí na tej dedine. Pani Stohlová stále rozpráva o tom, že máme byť konštruktívni, odborní, komplexní, tak práve preto je tu tento návrh zákona aj ohľadom tých výrubov, pretože komplexnosť je riešenie tej otázky medveďa aj práve v tých výruboch. Pán Hlina, vy sa smejete ako neviem čo, ale keď si vezmete, že skutočne, keď si vezmete, že skutočne tie zarastené plochy pri tých mestách a dedinách spôsobujú, že sa skrátila tá krycia schopnosť prostredia tomu medveďovi, a vlastne ten medveď má bezprostredný priestor ísť rovno z lesného porastu k intravilánu obce. A nastala nám tu práve vami spôsobená kalamita v rámci smrečín na Slovensku, kde budú obrovské holiny, kde bolo prirodzené prostredie medveďa doteraz, zrazu nebude na tisíckach hektárov. A práve tými výrubmi chceme zabezpečiť, aby neostali tie medvede skutočne všetky skryté v tých krovinách pri tých obciach a mestách a v zainteresovaných oblastiach, pretože práve tých sa to týka. A tá odbornosť z hľadiska vašej narušenej rovnováhy v prírode sa práve teraz týmto zákonom tiež sanuje. Asi tak všetko.
12. schôdza NR SR - 15.deň - B. popoludní
Dátum: 2024-05-14
Poslanec: Huliak, Rudolf (SNS)
Druh vystúpenia: Vystúpenie s faktickou poznámkou

42. Pani Kolíková, bol by som vďačný, keby ste mali elementárnu slušnosť a na chodbe sa aspoň odzdravili, keď chcete komunikovať. Na druhej strane vám poviem jednu vec. Nevedel som a netušil som, že ste odborníčka aj cez medvede a cez výruby, ale asi ste multifunkčná právnička, to aj vidno z vášho pôsobenia v rámci ministerstva spravodlivosti, veď ste tomu aj tak dala. Čo sa týka zverejnenia na tých sieťach. Po dohode s pánom ministrom a generálnym riaditeľom štátnej ochrany prírody sme ten status a ten odlov urobili úmyselne, aby slovenskí poľovníci konečne nadobudli nejakým spôsobom vieru v to, že tá spolupráca s tou štátnou ochranou prírody a s tým ministerstvom životného prostredia bude legitímna. Pretože ja som bol posledný, ktorý v 2019 ulovil medveďa v rámci intravilánu obce s tým, že som na to doplatil dobre že nie trestným oznámením, 670-eurovou pokutou, šestnástimi hodinami na výsluchoch vďaka pánovi Hletkovi na inšpektoráte životného prostredia. Poľovníci nám nechceli loviť tie medvede a pomáhať zásahovým tímom, kým my, ktorí sme predložili tento zákon a nezapojili sme sa do tohto celého a nevytvorili tu spoluprácu, nejakým spôsobom nevydeklarujeme, že bude dôveryhodná, bude ošetrená, a bude proste voči tomu poľovníkovi aj nejakým spôsobom uchránená z titulu trestných oznámení a marazmu, ktoré ponúkajú momentálne mimovládky. Hoci hasíme a riešime problémy, ktoré tu vznikli práve kvôli nim a kvôli tej prehnanej ochrane prírody a kvôli tej narušenej rovnováhe, ktorá tu v otázke medvedej populácie vznikla.
12. schôdza NR SR - 10. deň - A. dopoludnia
Dátum: 2024-05-02
Poslanec: Huliak, Rudolf (SNS)
Druh vystúpenia: Vystúpenie s faktickou poznámkou

22. Tak ako povedal pán primátor Liptovského Mikuláša, mali by sa tu odhodiť všetky osobné invektívy a rôzne ostatné populistické záležitosti. Každý tú tému vnímame, že je problematická, roky sa tu ignorovali odborníci, skutoční odborníci z akreditovaných inštitúcií, dostali tu hlavné slovo mimovládky, občianske združenia, ktoré si kupovali lesy, robili si v nich vlastnú lesnícku politiku, ochranársku politiku. Zažil som časy, keď jednoducho na Slovensku nebolo ani ministerstvo životného prostredia, nebola tu ani štátna ochrana prírody, nebol tu totižto nikto, kto by vnášal do prírody aký-taký bordel a jednoducho akú-takú nerovnováhu, ktorá tu vznikla práve pôsobením týchto predimenzovaných, nadštandardne financovaných, ale hlavne preexponovaných ľudí, ktorí nejakým spôsobom využili tému, na ktorej sa nedalo jednoducho, alebo resp. dalo jednoducho veľmi lacno zarobiť, premenili si svoju vášeň pre turistiku, pozorovanie prírody, fotenie a všetky tie záležitosti na jeden hnusný, špinavý biznis, na ktorý sme všetci v konečnom dôsledku len a len spoločensky, finančne, hodnotovo, ale hlavne rozvratom rovnováhy v prírode doplatili. Kým tu nebola štátna ochrana prírody, mali lesníci, poľovníci, rybári, obyvatelia vidieka, takisto aj včelári a všetci zásluhu na tom, že Slovensko vzniklo ako najrozmanitejšia biodiverzita v rámci Európy, môžu nám to všetci absolútne závidieť. Akonáhle prišli tieto inštitúcie, začali brať na to peniaze, začali deštruovať fungujúci systém, poľovníkov, lesníkov dostali na okraj spoločnosti ako tých najhorších, čo devastujú prírodu, tak tu máte dneska výsledok. Myslím si, že táto vláda, ktorá dnes tu je, ktorá má tieto možnosti a týmito legislatívnymi prvkami, ktoré momentálne vykonáva, dostane tú rovnováhu do prírody späť. Ďakujem pekne.
12. schôdza NR SR - 10. deň - A. dopoludnia
Dátum: 2024-05-02
Poslanec: Huliak, Rudolf (SNS)
Druh vystúpenia: Vystúpenie s faktickou poznámkou

6. Jožko, dneska si potvrdil to, že patríš medzi ľudí, čo musia niečo povedať, aj keď nemajú čo povedať. Keď už si taký veľký poľovník, mal by si vedieť, že národný program AMO tlmenia afrického moru ošípaných je práve tým zaujímavý, že nemáš inú možnosť v dotknutých lokalitách, ako na vnadisku tú diviačiu zver eliminovať, lebo to, čo si vymenoval, nátlačka, spoločné poľovačky sú tam striktne zakázané. Desať kilo krmiva na mesiac, veznite si do igelitky 10 kilo kukurice a budete mať vôbec prehľad, o čom to je, desať kilo na mesiac, to znamená za hrsť kukurice rozsypať každý deň po tráve, ktorú jednoducho nemá šancu tá ostatná zver ani vidieť, a musíte ju zapracovať buď do pôdy, alebo pod brvná, tak to vyzerá oficiálne vnadisko schválené. Tých 10-tisíc na jedného človeka zásahového tímu je minimum, čo sme jednoducho dokázali nejakým spôsobom naškrabať, aby sme ho vybavili. A v ruksaku, konkrétne v nive, mám za 15-tisíc pomôcky, aby som vedel poľovať, a to je bez pušky. A keď, ešte jednu vec, jeden človek na každý okres v zásahovom tíme, Jožko nemá asi pojem o fonde pracovného času, nemá pojem asi, že ten človek musí byť 24/7 a skade vezneme tých biorobotov, ktorí by toto vysupľovali, Jožko môj, čo si si tu všetko navymýšlal, lebo takéto žvásty, ktoré si tu všetko teraz použil, keď ťa počuje poľovník, čo len 10 rokov ktorý poľuje, tak si po tebe spraví úplne jasný názor, že ty nemáš ani len o tejto problematike šajnu. My medzi tými medveďmi žijeme, my tých ľudí dennodenne počúvame a jednoducho sme si vedeli doteraz bez pytliactva a bez týchto vecí, ktoré tu opisuješ, dať rady, pretože sme my koordinovali tie veci v Podpoľaní, jediní na Slovensku, a Fabriciusová za to bola nielen nie raz poťahovaná, že ako jediná šéfka CHKO dovolí robiť aj regulačné odstrely. Vy ste práve spôsobili tie rozklady na súdoch a stovky... (Prerušenie vystúpenia časomerom.)
12. schôdza NR SR - 9.deň - B. popoludní
Dátum: 2024-04-30
Poslanec: Huliak, Rudolf (SNS)
Druh vystúpenia: Vystúpenie s faktickou poznámkou

70. Pani kolegyňa, mal som možnosť teraz jedného sexuálneho zážitku, keďže som si na strelnicu do Sielnici zavolal celý zásahový tím, 29 kusov. Máme strelnicu vybavenú od trenažéra cez komplet bežiace disciplíny a mali sme možnosť odskúšať, čo tí ľudia vedia, tak výsledok vám poviem takýto. Prvá skupina bola 18 ľudí, z toho 7 boli poľovníci, aj to tí, ktorých sme my do zásahového tímu momentálne dali. Z tých 18 ľudí 11 nevedelo v živote držať zbraň v ruke, ani nemalo znalosti zo zaobchádzania so zbraňou. Druhá skupina boli poľovníci, štyria z tej druhej skupiny, zase nami dosadení ľudia do zásahových tímov. Čiže z 29 ľudí doteraz, ktorí tam pôsobili, boli naturisti, ktorí si zbrojné preukazy robili pri vstupe do zásahového tímu, a zbrojné preukazy typu C, to znamená pre výkon povolania. Nebol tam jediný človek, ktorý by bol kvalifikovaný pre odstrel medveďa, či už v intraviláne alebo v extraviláne, alebo s akýmikoľvek skúsenosťami lovca. Pretože musíte uznať, že medveď je poľovná zver podľa poľovného zákona a loví sa, či chcete, či nechcete. Všetky tie opatrenia, ktoré ste spomenula, včetne spolupráci s poľovníckou komorou sme vybavili my, aby ste vedela, pretože poľovníka komora bola odsúdená do slova a do písmena na odstrel Budajom, Kičom, Smatanom a spol. a poľovník si na medveďa nevystrelí podľa nich. Čiže keby sme tu nemali dneska 65-tisícovú vyzbrojenú kompletne kvalifikovanú armádu poľovníkov, ktorí zabezpečia efektivitu zásahového tímu, tak toho medveďa skrátka nevyriešime. A zase je to len naša zásluha, aby ste vedela. Vybavenie je... (Prerušenie vystúpenia časomerom.)
12. schôdza NR SR - 7.deň - A. dopoludnia
Dátum: 2024-04-25
Poslanec: Huliak, Rudolf (SNS)
Druh vystúpenia: Vystúpenie s faktickou poznámkou

64. Musím zareagovať trošku na pána ministra. Pán minister robí všetko, čo momentálne daná legislatíva predchádzajúcej vlády, predchádzajúcich pôsobení mimovládkového sektora v rámci Bruselu a vlastne celého pôsobenia v otázkach životného prostredia a tohto všetkého robiť môže, pretože túto ochranu prírody nezmyselnú ste nastavili vy. Toto bezbrehé chránenie jedinca, ktorý jednoducho sa dostal do stavu premnoženia a výrazným spôsobom dnes ohrozuje zdravie, život a majetok občanov Slovenskej republiky, ste zase spôsobili len vy. Spôsobili ste vy, že medveďa nemôžeme poľovnícky regulovať napriek tomu, že jednoducho do 90. rokov minulého storočia boli poľovníci tí, ktorí medveďa chránili, boli tí, ktorí ho dostať do stavu okolo 1 000 kusov na Slovensku, a boli tí, ktorí na to výrazným spôsobom v 2004. roku upozornili, a boli tí, ktorí začali túto otázku premnoženia aj riešiť tzv. odstrelom, pretože raz, keď je populácia niečoho premnožená, sa musí otázka riešiť. A boli ste to práve vy, ktorí dávali rozklady na toto všetko a spôsobili, že legislatíva sa dostala do začarovaného kruhu, kde ten medveď nemohol byť odstrelený. Potom ste to boli vy, ktorí ste vymysleli zásahové tímy, ktoré boli nefunkčné a znefunkčňované úmyselne, a boli na to len roztápané peniaze. A teraz sme to my, ktorí celú legislatívu musíme naprávať, musíme zfunkčňovať zásahové tímy, ktoré zatiaľ máme jednoducho k dispozícii jedine, a boli sme to my, ktorí sme primäli opäť poľovníkov túto otázku pomôcť riešiť. (Potlesk.)
12. schôdza NR SR - 7.deň - A. dopoludnia
Dátum: 2024-04-25
Poslanec: Huliak, Rudolf (SNS)
Druh vystúpenia: Vystúpenie s faktickou poznámkou

52. Pani Stohlová, ja som poľoval a bol v styku s medveďmi, keď vy ste ťahala ešte káčera za sebou. Keď počujem, ako sa vy z toho PS-ka, kde váš vek je pomaly menší ako moje poľovnícke skúsenosti, rozprávate o tom, ako je nebezpečné poľovať na medveďa, je mi to trošku fakt naozaj smiešne. Keď si vezmete jednu vec, všetky tieto opatrenia, ktoré tu robíme, sú len následkami hasení predchádzajúcej vlády a predchádzajúcich vlád, ktoré boli nejakým spôsobom strmo popretkávané mimovládnym sektorom, čo sa týka ochrany prírody. Vy ani netušíte, čo je príroda. Pani Stohlová, koľko razy ste boli skutočne v prostredí, kde bol medveď? Nemyslím teraz výlety s Wiezikom, hej, rozprávame sa o skutočnom pobyte v prírode, to znamená v brigádach poľovníckych, to znamená skutočne tam, kde ten medveď žije, v extraviláne, dnes už v intraviláne obcí, ako sa to hovorí, aké máte reálne skúsenosti s útokmi medveďa, dohľadávkou medveďa a všetkého tohto, pretože keď počujem o tom, ako sa tu poľovníci strieľajú, vezmite si len štatistiky, je 65-tisíc poľovníkov a dennodenne zaobchádzajú so zbraňami. Vezmite si koľko máme dneska áut na cestách a koľko je dopravných nehôd. Vy myslíte, že individuálne pochybenia poľovníkov sa dajú nejakým spôsobom prirovnávať k nejakej zmene zákona o tom, že my dnes riešime všetky nefunkčné prvky, od zásahových tímov počnúc až po celej legislatíve, ktorá tu doteraz medveďa chránila ako nejakú modlu, ako nejakú kravu v Indii, a kde ste si z toho spravili jeden mega biznis a rozvádzali ste peniaze z ministerstva životného prostredia a eurofondov po vlastných vreckách, pretože takto to tu fungovalo... (Prerušenie vystúpenia časomerom.)